ხულიო იგლესიასი

ხულიო იგლესიასი (სრული სახელი ხულიო ხოსე იგლესიას დე ლა კუევა, Julio José Iglesias de la Cueva; დ. 23 სექტემბერი, 1943) — ესპანელი მომღერალი და კომპოზიტორი, რომელიც მისმა მეტყველმა მუსიკამ ყველა დროის ერთ-ერთ ყველაზე გაყიდვად შემსრულებლად აქცია. XXI საუკუნის დასაწყისში, მას გაყიდული ჰქონდა მრავალ ენაზე შესრულებილი ასეულობით მილიონი ალბომი.belfasttelegraph.co.uk მან გაყიდა 300 მილიონზე მეტი ჩანაწერი, რომელიც სულ 14 ენაზე და 77 ალბომადაა გამოსული.julioiglesias.com Sony Music Entertainment-ის მონაცემების თანახმად, ის შესულია მუსიკის ისტორიაში 15 ყველაზე გაყიდვადი შემსრულებლის სიაში. იგლესიასი მსოფლიო ყურადღების ცენტრში 1970—1980-იან წლებში მოექცა, როგორც რომანტიკული ბალადების შემსრულებელი. მისი წარმატება მუსიკის სხვა ჟანრების მოსინჯვის შემდეგაც გაგრძელდა.official web page, elmundo.es, europapress.es, El Universal  ხულიო იგლესიასი ასევე მომღერალ ენრიკე იგლესიასის მამაა.

ბიოგრაფია
იგლესიასი მადრიდში დაიბადა და უფროსი ვაჟი იყო ხულიო იგლესიას პუგასა და მარია დელ როსარიო დე ლა კუევა ი პერიგნატის ოჯახში. მამის ოჯახი გალისიიდან იყო, დედის კი ანდალუსიიდან.

1960-იან წლებში იგი მადრიდის უნივერსიტეტში სამართალს სწავლობდა და ამავე დროს მადრიდის რეალის მეკარე იყო. 1963 წლის 22 სექტემბერს ხულიო ავტოავარიაში მოჰყვა, რა დროსაც ზურგის ტვინი დაიზიანა.Iglesias, Julio. Reader's Digest. November 2006 issue. Article by Julio Iglesias, page?? იგი ამბობდა: „მე ავტოავარია მომიხდა, ძალიან, ძალიან უცნაური ავარია, მანქანაზე კონტროლი დავკარგე და გადავაბრუნე, რამაც ქვედა კიდურების დამბლა გამოიწვია... სამი წლის განმავლობაში ძალიან, ძალიან ცუდად ვიყავი“. მისი ექიმი ფიქრობდა, რომ იგი ვეღარასდროს გაივლიდა, თუმცა, ჯანმრთელობამ ნელ-ნელა მაინც იწყო აღდგენა. ხელების გავარჯიშების მიზნით, ხულიომ გიტარაზე დაკვრა დაიწყო. როდესაც საბოლოოდ გამოჯანმრთელდა, აკადემიური სწავლება დაასრულა და ინგლისური ენის შესასწავლად გაერთიანებულ სამეფოში გაემგზავრა.

1971 წელს ცოლად შეირთო ფილიპინელი ესპანელი ჟურნალისტი ისაბელ პრეისლერი, რომელთანაც სამი შვილი შეეძინა — ჩაბელი, ხულიო და ენრიკე. 1979 წელს ისინი გაეყარნენ. 1981 წელს, მამამისი ხულიო იგლესიას პუგა ბასკმა ტერორისტებმა გაიტაცეს, მაგრამ ორი კვირის შემდეგ ცოცხალი იპოვეს, რამაც ხულიოს ბავშვებთან ერთად ფლორიდაში, მაიამიში გადასახლებისკენ უბიძგა.

2010 წლის 24 აგვისტოს, 20 წლიანი ურთიერთობის შემდეგ ხულიო იგლესიასი და მირანდა რინსბურგერზე დაქორწინდა. ჯვრისწერა პარიზში შედგა.  წყვილს სამი ვაჟი და ტყუპი გოგონა ჰყავთ. როდესაც ხულიო 60 წლის იყო, 2004 წელს, 89 წლის მამამისმა, ხულიო იგლესიას პუგამ ნახევარძმა აჩუქა, 2006 წელს კი ნახევარდა.

დისკოგრაფია

პლატინის ან ალმასის სტატუსის მქონე ალბომები

1975: El Amor
1977: A mis 33 años
1978: Aimer La Vie
1978: Emociones
1979: A vous les femmes
1980: Sentimental
1981: De niña a mujer
1981: Fidèle
1981: 14 Suosituinta Sävelmää
1982: Et l'amour crea la femme
1982: Momentos
1983: En Concierto
1983:  Julio

1984: 1100 Bel Air Place 
1985: Libra 
1990: Starry Night
1994: Crazy 
1995: La Carretera
1996: Tango
1998: Mi Vida: Grandes Éxitos
2000: Noche De Cuatro Lunas
2003: Divorcio
2006: Romantic Classics
2007: Quelque chose de France
2011: 1
2015: México 
2017: México y Amigos 
2017: Dois Corações  

რესურსები ინტერნეტში
 ოფიციალური საიტი


სქოლიო

კატეგორია:ესპანელი მომღერლები
კატეგორია:დაბადებული 1943
კატეგორია:დაბადებული 23 სექტემბერი
კატეგორია:ცოცხალი ადამიანები
კატეგორია:მადრიდში დაბადებულები